written by Caxton Magazines staff 10/02/2016
In Vrouekeur van 19 Februarie skryf Johan Myburg oor die uitvoering van die vyf Beethoven-klavierkonserte deur die Kaapstad Filharmoniese Orkes volgende week in die Moederstad.
As deel van sy tiende internasionale somerfees speel dié orkes op 24 en 25 Februarie onder leiding van die Amerikaanse dirigent Victor Yampolsky al vyf klavierkonserte van Ludwig van Beethoven. Die Kaapse pianis François du Toit is die solis.
Die onderhoud met Du Toit hier onder is aanvullend tot die rubriek in Vrouekeur.
Dit is inderdaad moordend en ek het dit nog nooit voorheen aangepak nie, maar wat is die lewe sonder uitdagings? Om die konsertprogram nie uitermatig lank te laat duur nie, is daar besluit om op die eerste aand slegs die drie klavierkonserte uit te voer, sonder 'n ouverture. Die tweede aand bestaan uit 'n ouverture gevolg deur die ander twee klavierkonserte.
Hoe berei jy vir so 'n marathon voor?
Natuurlik is dit belangrik om redelik fiks te wees en dit bereik ek deur my liefde vir swem. Dan word daar ook baie geoefen op die klavier en 'n paar oefenlopies (play throughs) met een van my kollegas wat die orkesgedeelte speel op my tweede klavier. Die geheue is altyd maar 'n probleem op my gevorderde ouderdom, maar daarvoor drink ek visolie dat die bieses bewe!
Die tydsduur is natuurlik 'n groot invloed op die keuse, maar ook die stilistiese komponent van die verskillende klavierkonserte het die keuse beïnvloed. Die gehoor verwag natuurlik 1, 2, 3 en dan 4 en 5, maar soms hou ons daarvan om hulle te verras.
Klavierkonsert No. 0 is nie oorweeg nie aangesien die orkesparte nog nooit opgespoor is nie en daar bestaan net sketse daarvan. Dit is ook 'n ongelooflike jong werk wat Beethoven geskryf het toe hy 14 jaar oud was. Hoewel dit baie interessant is dra dit nie dieselfde gewig as die ander vyf konserte nie.
Ek het die eerste keer met Victor gespeel toe ek nog 'n student was, dit was Liszt se e-mol-klavierkonsert, en dit was in 1985. Ons loop al 30 jaar saam en ek geniet elke oomblik om met hom saam te werk. Ek hoop natuurlik hy voel ook so.
Ons is baie bevoorreg om steeds 'n baie goeie gehoor in die Kaap te hê wat die kunste ondersteun Daar is ook in die Kaap ? baie sterk borgskapetiek aangesien Kapenaars baie trots is op hulle orkes. Siende dat Bongani Tembi (uitvoerende hoof van KZNPO) so groot sukses gemaak het in Durban en hy nou sopas aangestel is om die ou JPO te herskep, het ek baie hoop vir klassieke musiek en 'n uitstekende orkes in Johannesburg. Dit sou inderdaad 'n tragedie wees as ? stad soos Johannesburg nie sy eie orkes het nie.